**A sugárbetegség tünetei**

Amennyiben nukleáris támadás érte az országot, vagy reaktor katasztrófa következett be. Kaphattál egy szerencsétől függő sugárdózist. Hogy ennek mekkora az esélye, az lényegtelen, lényeges, hogy erre fel kell készülni. Az „esemény” után minden esetre észleled, hogy élsz, és mindent meg fogsz tenni, hogy lehetőleg minél kevesebb további sugárzást kapj, de mennyit spájzoltál eddig be, és mik a túlélési esélyeid? Ezt a tüneteidből mérheted fel. Mik a sugárfertőzés, illetve a sugárbetegség tünetei?

**Hányinger/hányás:** A sugárfertőzés legelső tünete a hányinger és a tényleges hányás. Logikus, hogy minél nagyobb volt a dózis, annál hamarabb jelentkezik a hányás, és természetesen annál rosszabbak az életben maradás kilátásai. Konkrétan. A sugárfertőzés után, ha egy órán belül jelentkezik a hányinger, akkor a túlélési esély nulla. Ha a rosszullét után hirtelen jobban érzed magad az a szervezet védekezési reakciója, de ne tévesszen meg, hamarosan jön a visszahanyatlás.

**Vérzés:** Mivel a sugárzás tönkreteszi a szérum vérlemezeit, vérzékenység lép fel, ami spontán orr, íny, vagy egyéb vérzést indíthat be. Kisebb ütésre is véraláfutás keletkezik a bőr alatt. Ha ez egyáltalán nem jelentkezik, akkor az életed nincs veszélyben. Kisebb fokú vérzékenység még nem a biztos halál jele.

**Véres széklet:** Minél gyorsabban szaporodik egy sejt, annál érzékenyebb a sugárzásra. A pálmát az emberi szervezetben a bélbelhártya viszi el, ezért ez károsodik a legjobban. Ez véres széklethez vezethet. Ennek a hiánya jó jel.

**Lehámló bőr:** Nagy dózisú sugárzásra a bőrfelület pontosan úgy viselkedik, mint a Nap hatására. „Leégést” eredményez. A bőr megvörösödik, felhólyagzódik, lehámlik, vagy nyílt seb keletkezik. A bevörösödött és lehámló bőr nem feltétlen jelent halált, de közel áll hozzá.

**Hajhullás:** Ez nem lehet meglepő, hiszen a sugárkezelt rákos betegek közismerten kopaszokká válnak, mert a sugárzás megtámadja a hajhagymákat. Jelentős dózis esetén ez kb. 3 hét után jelentkezik. Ha 4 héten belül kihullik a hajad, az életben maradási esélyed nulla.

**Fáradtság:** Az indokolatlan, örökös fáradtság általában betegséget takar. Ha csak ez a tűnet, akkor lehet, hogy – mondjuk – egy közönséges influenzád van, de ha a fáradtság nem múlik, akkor ez a radioaktív sugárzásnak a következménye. Amennyiben más tünet nem jelentkezik, bizakodhatsz, hogy megúsztad a dolgot.

**Fertőzés:** A besugárzás kiöli a védekezést biztosító fehérvérsejtek egy részét is. Ebből az következik, hogy sokkal könnyebben kaphatsz el más, fertőző betegséget.

Aki a besugárzást követően 6 hónap múltán még életben van - amennyiben további sugárzást nem kap – számolhat a végleges életben maradással.